คือคะ มันแบบรู้สึกเหมือนมีอะไรติดคอ แต่พอส่องแล้วก็ไม่เห็นมี แต่เมื่อวานจำได้ว่า กินก๋วยเตี๋ยวหลอดแล้วเจอฝอยขัดหม้อ แต่ไม่รู้สึกเจ็บคอเวลากลืน แค่รู้สึกเหมือนมีอะไรติดเฉยๆค่ะ อันนี้คือเราจะเอาน้องออแยังไงหรอคะ ลองใช้หมากฝรั่งรูดๆตรงที่รู้สึกก็ไม่เจอ
สวัสดีค่ะ อาการที่เหมือนมีอะไรติดคอ แต่หากยังสามารถกลืนน้ำ กลืนอาหารได้เป็นปกติ อาจเกิดจาก1. โรคกรดไหลย้อน อาจทำให้มีอาการคล้ายมีอะไรจุกอยู่ที่คอ และรู้สึกกลืนลำบากได้ แต่มักมีอาการอื่นร่วมด้วย เช่น แสบร้อนจากช่วงอกไปจนถึงลิ้นปี่ เจ็บหน้าอก มีน้ำรสเปรี้ยวหรือขมไหลย้อนขึ้นมาในปากและคอ หรือเรอแล้วมีรสเปรี้ยว มีอาการเจ็บคอ ระคายเคืองคอ มีอาการจุกเสียดแน่นลิ้นปี่ เรอบ่อย เป็นต้น2. การมีต่อมไทรอยด์โต ต่อมน้ำเหลืองบริเวณลำคอโต ก็จะทำให้รู้สึกจุกคอ แน่นคอ เหมือนมีอะไรติดคอได้แต่ก็จะคลำได้ก้อนบริเวณลำคอด้านหน้า หากคลำไม่ได้ก็ไม่ใช่สาเหตุส่วนการที่อาจมีฝอยขัดหม้อติดอยู่ที่คอนั้น ก็อาจมีความเป็นไปได้ แนะนำควรอ้าปากส่องกระจกดูว่าเห็นหรือไม่ หากไม่เห็น ในเบื้องต้น ก็อาจลองดื่มน้ำเปล่าเยอะๆ และลองดูแลแบบโรคกรดไหลย้อนไปก่อน โดยควรเลือกทานอาหารที่ย่อยง่าย หลีกเลี่ยงอาหารที่มีไขมันสูง เช่น อาหารทอดต่างๆ เนื้อสัตว์ติดมัน หลีกเลี่ยงอาหารรสจัด ไม่ทานเผ็ด ทานให้พอประมาณ ไม่ควรทานจนอิ่มเกินไป เคี้ยวให้ละเอียดก่อนกลืน ทานช้าๆ ไม่เร่งรีบ ไม่ทานอาหารแล้วนอนทันที ต้องเว้นระยะไปอย่างน้อย 2 ชั่วโมง ห้ามดื่มแอลกอฮอล์ เครื่องดื่มที่มีคาเฟอีน และน้ำอัดลมอัดแก๊สต่างๆ เป็นต้น หากอาการยังไม่ดีขึ้น ก็ควรไปพบแพทย์เพื่อตรวจหาสาเหตุค่ะ